Deur Laetitia Pople 05 Maart 2021 05:01
Die plakkaat van die rolprent 'Toorbos'.
"Ek sal baie graag beter in komedie wil wees, want dit is nie vir my so natuurlik nie. Ek het baie respek vir mense wat dit kán doen, soos hierdie twee. Dit is vir my die mooiste vorm van toneelspel. Ek het baie op die dag by Bennie en Schalk geleer," sê Elani.
Op stel was sy ook weer verenig met die akteur Ben Kruger, saam met wie sy (as Monique) in die televisiereeks Binnelanders te sien was.
"Saam met hom kan 'n mens net gemaklik en jouself wees, jy kan net chill."
Dit was ook haar eerste keer op stel saam met die aktrise Brümilda van Rensburg, wat haar ma speel. "Dit was gewoon awesome. 'n Mens kan regtig so baie leer by hulle."
Dekker was pas te sien as Karolina Kapp in die hoofrol in die hoog aangeprese Toorbos, vanjaar Suid-Afrika se inskrywing in die Oscar-wedstryd. Die prent het ongelukkig nie die kortlys gehaal nie.
Sy het haar debuut net meer as vyf jaar gelede in die prent Jou Romeo gemaak. Sy was ook in die romantiese prent Liewe Lisa te sien, asook Vaselinetjie en Vergeet my nie. Sy werk tans aan verskeie projekte in die Engelse bedryf wat nog geheim gehou moet word.
* Daar is 12 episodes om na uit te sien, asook 'n omnibus vir fuifkykers.
* Teken in op Netwerk24 teen R99 per maand om nie net Ben & Bez te kyk nie, maar om ook toegang tot jou gunsteling- Afrikaanse koerante, streekkoerante en tydskrifte te kry, asook ons vorige blitssepies, luisterboeke, -dramas, podsendings, en meer. Kontak die dienssentrum indien jy sukkel. Stuur 'n e-pos na diens@netwerk24.com of skakel 087 353 1300.